sasicodes/solvari-1 huggingface dataset:
முதுமரத்த முரண்களரி வரிமண லகன்றிட்டை யிருங்கிளை யினனொக்கற் கருந்தொழிற் கலிமாக்கள் கடலிறவின் சூடுதின்றும் வயலாமைப் புழுக்குண்டும் வறளடம்பின் மலர்மலைந்தும் புனலாம்பற் பூச்சூடியு நீனிற விசும்பின் வலனேர்பு திரிதரு நாண்மீன் விராய கோண்மீன்போல மலர்தலை மன்றத்துப் பலருடன் குழீஇக் கையினுங் கலத்தினு மெய்யுறத் தீண்டிப் பெருஞ்சினத்தாற் புறக்கொடாஅ திருஞ்செருவி னிகன் மொய்ம்பினோர் கல்லெறியுங் கவண்வெரீஇப் புள்ளிரியும் புகர்ப்போந்தைப் பறழ்ப்பன்றிப் பல்கோழி யுறைக்கிணற்றுப் புறச்சேரி மேழகத் தகரொடு சிவல்விளையாட  புகர் போந்தை புள் வெரீஇ இரியும் கல் எறியும் கவண் நிறத்தையுடைய பனையிலிருக்கும் பறவைகளஞ்சிக் கெட்டுப்போதற்குக் காரணமான கல்லையெறியும் கவணையுடைய கலிமாக்கள்  எனமுன்னே கூட்டுக
நீல் நிற விசும்பின் வலன் ஏர்பு திரிதரு நாள் மீன் விராயகோள் மீன் போல நீலநிறத்தையுடைய ஆகாயத்தே வலமாகஎழுந்து திரியும் நாள்களாகிய மீன்களோடேகலந்த கோள்களாகிய மீன்கள்போல கு பு நாள்களாகியமீன் இருபத்தேழுநக்ஷத்திரங்களாகிய மீன்கள்
மலர்தலை மன்றத்து மேழகம் தகரொடு சிவல் விளையாடபலர் உடன் குழீஇ அகன்ற இடத்தையுடைய மன்றிலே மேழகக்கிடாயோடே சிவலையுங் கொண்டு பொருவித்து விளையாடும்படி பலரும் சேரத் திரண்டு
இகல் மொய்ம்பினோர் பெரு சினத்தால் வரி மணல் அகன் திட்டை இரு கிளை முது மரத்த முரண் களரி புறக்கொடாது கையினும் கலத்திலும் மெய் உற தீண்டி இரு செருவின் விலங்கு பகை அல்லது  கொழு பல் குடி  கலங்குபகை அறியா செழு பாக்கத்து  அங்ஙனம் பொருவித்தலிற்றோன்றும் மாறுபாடுசெய்யும் வலியினையுடையராய் ஆண்டுப்பிறந்த பெரியசினத்தாலே அறவினையுடைத்தாகிய மணலினையுடைய அகன்றமேட்டில் பெரிய கிளைத்தலையுடைய பழையமரத்தையுடையவாகிய பொருதற்குச்சமைந்த போர்க்களத்தேசென்று முதுகுகொடாமற் கையாற்குத்தியும் படைக்கலங்களாலே வெட்டியும் ஒருவர்மெய்யோடு ஒருவர்மெய் உறும்படி கலந்துபொரும் பெரியபோரை விலங்குகின்ற பகையல்லது செருக்கினையுடைய பலகுடி கலங்கி எழுந்திருத்தற்குக் காரணமானபகையை அறியாத பாக்கங்களையும் பாக்கம் கடற்கரையிலூர்கள்
பறழ் பன்றி பல் கோழி உறை கிணறு புறச்சேரி குட்டிகளையுடைய பன்றிகளையும் பலசாதியாகிய கோழிகளையும் உறைவைத்த கிணறுகளையுமுடைய இழிக்குலத்தோரிருக்குந்தெருவுகளையும்   கிடுகுநிரைத் தெஃகூன்றி நடுகல்லி னரண்போல நடுகல்லின் அரண் போல குடுகு நிரைத்து எஃகு ஊன்றி நடுகல்லினிற்கின்ற தெய்வமாயவனும் அவனுக்குவைத்த கிடுகும் வேலும்போலக் கிடுகைநிரைத்து வேலையூன்றி புறக்கொடாது  என முன்னே கூட்டுக
கு பு சண்டையிற் பின்னிடாமற்போர்செய்து இறந்தவீரரைத் தெய்வமாகப்பாவித்து அவர்பெயரை ஒருகல்லிலெழுதி அதனைநட்டு அதன் முன்னே வேலையூன்றி அக்கல்லைச்சூழத் தட்டிகளைக்கட்டி வழிபடுதல் பண்டைக்காலவழக்கம் அக்கல் வீரக்கல்லெனவும் அத்தெய்வம் வீரனெனவும் வழங்கும்
நெடுந்தூண்டிலிற் காழ்சேர்த்திய குறுங்கூரைக் குடிநாப்ப ணிலவடைந்த விருள்போல வலையுணங்கு மணன்முன்றில் வீழ்த்தாழைத் தாட்டாழ்ந்த வெண்கூ தாளத்துத் தண்பூங் கோதையர் சினைச்சுறவின் கோடுநட்டு மனைச்சேர்த்திய வல்லணங்கினான் மடற்றாழை மலர்மலைந்தும் பிணர்ப்பெண்ணைப் பிழிமாந்தியும் புன்றலை யிரும்பரதவர் பைந்தழைமா மகளிரொடு
பாய் இரு பனி கடல் வேட்டம் செல்லாது மடிந்து பரந்த கருமையையுடைய குளிர்ந்த கடலில் மீன்பிடித்தற்குப்போகாது மன எழுச்சிதவிர்ந்து கு பு கடல் பௌர்ணிமையிற்பொங்கிக் கொந்தளித்துக் கொண்டிருக்குமாதலால் பரதவர் மீன்பிடித்தற்காகக் கடலிற்செல்லார்
தளிர்கள் தழைகள் இவற்றாலாகிய உடைவிசேடம் புறநானூறு   ம் செய்யுட்களைப் பார்க்க   நெடு தூண்டிலில் காழ் சேர்த்திய குறு கூரை குடி நாப்பண் நெடிய தூண்டிலிற் காம்புகள் சார்த்திவைத்த குறிய இறப்பினையுடைய குடியிருப்பு நடுவில்
நிலவு அடைந்த இருள் போல வலை உணங்கு மணல் முன்றில் மனை நிலவுநடுவேசேர்ந்த இருளைப்போலே வலைகிடந்து உலரும் மணலையுடைத்தாகிய முன்றிலினையுடைய மனையிடத்தே   சினை சுறவின் கோடு நட்டு சேர்த்திய வல் அணங்கினால் சினையையுடைய சுறவின் கொம்பைநட்டு அதனிடத்தேயேற்றிய வலிய தெய்வம்காரணமாக   வீழ் தாழை தாள் தாழ்ந்த வென்கூதாளத்து தண் பூ கோதையர் விழுதையுடைய தாழையின்அடியிடத்தேநின்ற வெண்டாளியினது தண்ியபூவாற்செய்த மாலையினையுடையராய் கு பு நெய்தனிலத்தில் வலைவளம் தப்பினால் நுனைச்சாதிமகளிர் சுறாமீன் கொம்பைநாட்டி வழிபட அதனினின்றும் வருணன் வெளிப்பட்டு அவர்களுக்கு வரங்கொடுப்பானென்பது மரபு
எனவும் புறவுக் கோட்டஞ் செயும்வனப்பிற் பூவை மொழியார் விழி தான்வா ழிறவுக் கோட்டுக் கடல்பணிக்கு மெழிலா லவர்நாட் டினரிறைஞ்சுஞ் சுறவுக் கோட்டுட் கடலரசன் றோன்றி வரங்க னினிதருளு நறவக் கோட்டு மலர்ப்புன்னை ஞாழற் பொதும்ப ரெவ்விடனும் திருவானைக்கப் புராணம் திருநாட்டுச்சிறப்பு  எனவும் வருவனவற்றாலுணர்க
தண்டான் கோரையாற்செய்யப்படும் பாவையைவைத்துக் கொண்டு விளையாடல் நெய்தனிலத்து மகளிர்தொழில் பைஞ்சாய்ப் பாவை யீன்றனென் யானே ஐங்குறுநூறு  என்பதனாலுமுணர்க
பரதவர்  உவவுமடிந்து  மகளிரோடேகூடிக்  குடிநாப்பண்  மனையிடத்தேசேர்த்திய அணங்கினாற்  கோதையராய்  மலைந்தும்  மாந்தியும்  ஆடியும்  பின்னர்க் கூடலிலே  தீதுநீங்க ஆடியும்  படிந்தும்  ஆட்டியும் உழக்கியும்  சூழ்ந்தும் மருண்டும்  காதலொடு பகல்விளையாடி  யெனமுடிக்க
பெறற்கருந் தொல்சீர்த் துறக்க மேய்க்கும் பொய்யா மரபிற் பூமலி பெருந்துறைத் துணைப்புணர்ந்த மடமங்கையர் பட்டுநீக்கித் துகிலுடுத்து மட்டுநீக்கி மதுமகிழ்ந்து மைந்தர் கண்ணி மகளிர் குடவு மகளிர்கோதைமைந்தர் மலையவு நெடுங்கான்மாடத் தொள்ளெரி நோக்கிக் கொடுந்திமிற் பரதவர் குரூஉச்சுட ரெண்ணவும் பாட லோர்த்து நாடக நயந்தும் வெண்ணிலவின் பயன்றுய்த்துங் கண்ணடைஇய கடைக்கங்குலான் மாஅகாவிரி மணங்கூட்டுந் தூஉவெக்கர்த் துயின்மடிந்து
பெறற்கு அரு தொல் சீர் துறக்கம் ஏய்க்கும் நெடு கால் மாடத்து பெறுதற்கரிய பழைய தலைமையினையுடைய சுவர்க்கத்தையொக்கும் நெடிய கால்களையுடைய மாடத்திடத்தேயிருந்து
பாடல் ஓர்த்து நாடகம் நயந்தும் வெள் நிலவின் பயன் துய்த்தும் பாட்டைக்கேட்டு நாடகங்களைவிரும்பிக்கண்டும் வெள்ளிய நிலவிற் பெரும்பயனை நுகர்ந்தும்
துணை புணர்ந்த மடமங்கையர் கண் அடை இய கடை கங்குலான் கணவரைக்கூடின மடப்பத்தையுடையமகளிர் பின்புகண்டுயின்ற பிற்பட்டசாமத்தையுடைய இராக்காலத்தே மாடத்தேயிருந்து நயந்தும் துய்த்தும் மகிழ்ந்தும் உடுத்தும் துணைப்புணர்ந்த மடமங்கையர் கண்டுயின்ற கங்குலென்று கங்குற்கு அடைகூறினார்
மைந்தர் கண்ணி மகளிர் சூடவும் மகளிர் கோதை மைந்தர் மலையவும் மாடத்தேயிருந்து நுகர்ந்து அனந்தர்மிக்கமையால் கணவர் சூடிய கண்ணியைத் தமதுகோதையாகநினைத்து மகளிர்சூடிக்கொள்ளும் படியாகவும் மகளிர் சூடியகோதையைத் தமது கண்ணியாகநினைத்து மைந்தர் சூடிக்கொள்ளும்படியாகவும் கண்டுயின்றகங்குலென இதுவும் கங்குற்கு அடைகூறினார்
நெடுகால் மாடத்து குரூஉ சுடர் ஒள் ஏரி நோக்கி கொடு திமில் பரதவர் எண்ணவும் கண்அடை இய கடைகங்குல் அம்மாடத் திட்ட நிறவிய விளக்குக்களால் விடியற்காலத்து அவியாமல் ஒள்ளியவாய் எரிகின்ற அவையிற்றைப்பார்த்து இராக்காலத்தே வளைந்த திமிலைக்கொண்டு கடலிலேபோன பரதவரெண்ணும்படியாகவும் கண்டுயின்ற கடைக்கங்குலென்றும் கங்குற்கு அடைகூறினார்
பொய்யா மரபின் மா காவிரி பூ மலி பெருந்துறை மணம் கூட்டும் தூ எக்கர் துயில் மடிந்து பொய்யாமல் நீர்வருமுறைமையினையுடைய பெரிய காவிரி பூமிக்க பெரியதுறைகளிற் பூமணங்களைக் கொண்டுவந்துதிரட்டும் தூய இடுமணலிலே துயில்கொண்டுகிடந்து பரதவர் பகல்விளையாடி மாடத்திலிருப்பாரெல்லாரும் கண்ணடைஇய கடைக்கங்குலிலே  தூவெக்கர்த் துயின்மடிந்து  மற்றைநாள் மகளிரொடு செறிய  எடுத்த விழவறா வியலாவணம்  எனக்கூட்டுக
வாலிணர் மடற்றாழை வேலாழி வியன்றெருவி னல்லிறைவன் பொருள்காக்குந் தொல்லிசைத் தொழின்மாக்கள் காய்சினத்த கதிர்ச்செல்வன் றேர்பூண்ட மாஅபோல வைகறொறு மசைவின்றி யுல்குசெயக் குறைபடாது வான்முகந்தநீர் மலைப்பொழியவு மலைப்பொழிந்தநீர் கடற்பரப்பவு மாரிபெய்யும் பருவம்போல நீரினின்று நிலத்தேறவு நிலத்தினின்று நீர்ப்பரப்பவு மலந்தறியாப் பலபண்டம் வரம்பறியாமை வந்தீண்டி யருங்கடிப் பெருங்காப்பின் வலியுடை வல்லணங்கினோன் புலிபொறித்துப் புறம்போக்கி மதிநிறைந்த மணிமண்டபம் பொதுமூடைப் போரேறி
வான் முகந்த நீர் மலை பொழியவும் மலை பொழிந்த நீர் கடல் பரப்பவும் மாரி பெய்யும் பருவம் போல மேகம் தான்முகந்தநீரை மலையிடத்தே சொரிதற்காகவும் மலையிற்சொரிந்தநீரை மீண்டு கடலிலே பரப்புதற்காகவும் மாரிக்காலத்தே பெய்கின்றசெவ்விபோல வான் எழுவாயாகப் பெய்யுமென்னும் பயனிலைகொண்டது
வால் இணர் மடல் தாழை வேலாழி வியல் தெருவில் அரு கடி பெரு காப்பின் வெள்ளிய பூங்கொத்துக்களையும் மடலினையுமுடைய தாழையையுடைய கரையினையுடைத்தாகிய கடலருகின்கண் இருக்கும் பரதவருடைய அகன்ற தெருவிடத்து அகன்ற காவலையுடைய பண்ட சாலையின்கண்ணே
வரம்பு அறியாமை வந்து ஈண்டி நிலத்தினின்றும் நீர் பரப்பவும் எல்லையறியாதபடி வந்துதிரண்டு பின்னர் அப்பண்ட சாலையிலே நின்றும் கடலிலே ஏற்றுதற்காகவும்
வல் அணங்கின் நோன் வலி உடை புலி பொறித்து புறம் போக்கி உல்கு செய மதி நிறைந்த மலி பண்டம் வலிய வருத்துந்தன்மையையுடைய அச்சடையாளமாகிய வலியையுடைய புலியை அடையாளமாகவிட்டுப் பண்டசாலைக்குப் புறம்பே புறப்படவிட்டுச் சுங்கம் கொள்ளுதற்கு மதித்தற்றொழிலிற் குறையற்ற மிக்கபண்டங்களையும்
நீரினின்று நிலத்தேறவும் புலி பொறித்து புறம்போக்கி உல்குசெய அளந்து அறியா மதி நிறைந்த பல பண்டம் கடலினின்றும் பண்டசாலையிலே இறக்குதற்காகவும் புலிபொறித்து மரக்கலத்திற்குப்புறம்பே புறப்படவிட்டுச் சுங்கங்கொள்ளுதற்கு நெஞ்சாலேஅளந்தறிந்து மதித்தல் நிறைந்த பலபண்டங்களையும் பரப்பவும் ஏறவுமென்னுமெச்சங்கள் புலிபொறித்தென்னும் வினையொடுமுடிந்தன
நீர் கடற்பரப்பவும்  என்ற உவமைக்கு நிலத்தினின்றும் நீர்ப் பரப்பவும்  நீர் மலைப்பொழியவும்  என்ற உவமைக்கு நீரினின்று நிலத்தேறவும்  பொருளாகக்கொள்க
நல் இறைவன் பொருள் காக்கும் தொல் இசை தொழில் மாக்கள் காய் சினத்த கதிர் செல்வன் தேர் பூண்ட மா போல வைகல் தொறும் அசைவு இன்றி குறைபடாது உல்கு செய நல்ல அரசனுடையபொருளைப் பிறர் கொள்ளாமற்காக்கும் பழைய புகழினையுடைய சுங்கங்கொள்வோர் எரிகின்ற சினத்தையுடைய கிரணங்களையுடைய பகலவன் தேர்பூண்ட குதிரைகளைப்போல ஒருபொழுதும் மடிந்திராது நாடோறும் இளைப்பின்றித் தாழ்வின்றாகச் சுங்கங்கொள்ள கு பு மடிந்திராது சோம்புதலுற்றிராமல்
மழை ஆடு சிமய மால் வரை கவாஅன் வரை ஆடு வருடை தோற்றம் போல மழையுலாவும் சிகரத்தையுடையவாகிய பெரிய மூங்கிலையும் பக்கமலையினையுமுடைய மலையிடத்தேயுலாவும் வருடைமானின் தோற்றரவுபோல   கூர் உகிர் ஞமலி கொடு தான் ஏற்றை எழகம் தகரோடு உகளும் முன்றில் கூரிய உகிரையுடைய நாயில வளைந்த காலையுடைய ஏறானவை மேழகக் கிடாயோடே குதிக்கும் பண்டசாலையின் முற்றத்தினையும் ஏற்றை தகரோடு இருவகைப்பண்டங்களையும்பொதிந்த மூடைப்போரேறி உகளுமுற்றமென்க
மழைதோயு முயர்மாடத்துச் சேவடிச் செறிகுறங்கிற் பாசிழைப் பகட்டல்குற் றூசுடைத் துகிர்மேனி மயிலியன் மானோக்கிற் கிளிமழலை மென்சாயலோர் வளிநுழையும் வாய்பொருந்தி
ஓங்கு வரை மருங்கின் நுண் தாது உறைக்கும் காந்தள் அம் துடுப்பின் கவி குலை அன்ன செறி தொடி முன்கை கூப்பி உயராநின்ற மலைப்பக்கத்தே மெல்லியதேன்றுளிக்கும் செங்காந்தளினதுஅழகிய கண்ணிடத்து இணைந்த குலையையொத்த செறிந்த தொடியினையுடைய முன்கை குவிக்க கூப்பி கூப்ப வெனத்திரிக்க
மகளிரொடு செறியத் தாஅய்க் குழலகவ யாழ்முரல முழவதிர முரசியம்ப விழவறா வியலாவணத்து மையறு சிறப்பிற் றெய்வஞ் சேர்த்திய மலரணி வாயிற் பலர்தொழு கொடியும்
மை அறு சிறப்பின் சேர்த்திய பலர் தொழு தெய்வம் பிறப்பறுதற்குக் காரணமான தலைமையையுடைமையாற் கோயில்களிடத்தே உண்டாக்கின பலருந்தொழுந்தெய்வங்களுக்கும்   மகளிரொடு செறிய தாஅய் குழல் அகவ யாழ்முரல முழவு அதிர முரசு இயம்ப விழவு அறா வியல் ஆவணத்து பாடுமகளிரோடே பொருந்தப் பரந்து வங்கியம் இசையையுண்டாக்க யாழ் வாசிக்க முழவு முழங்க முரசு ஒலிப்ப எடுத்த திருநாள் நீங்காத அகன்ற அங்காடித்தெருவினையும் மகளிரொடு செறிய எடுத்த விழவென்க
சேவடிமுதலியவற்றையுடைய சாயலோர் மாடங்களிற் சாரளங்களிற் பொருந்தி முன்கைகூப்பப் பலருந் தொழும் முருகவேளுக்கும் ஏனைத் தெய்வங்களுக்குமெடுத்த விழவறா வியலாவணமெனக்கூட்டுக
வருபுன றந்த வெண்மணற் கான்யாற் றுருகெழு கரும்பினொண்பூப் போல வருபுனல் தந்த வெண்மணல் கான்யாறு உரு கெழு கரும்பின் ஒண் பூபோல மேல் ஊன்றிய துகிற்கொடியும்  வருகின்ற நீர் கொண்டுவந்த வெள்ளிய மணலையுடைய காட்டாற்றுக்கரையினின்ற அழகு பொருந்தின கரும்பினது ஒள்ளிய பூவையொக்க மேலூன்றின துகிற்கொடியும் கான் மணமுமாம்
கூழுடைக் கொழுமஞ்சிகைக் தாழுடைத் தண்பணியத்து வாலரிசிப் பலிசிதறிப் பாகுகுத்த பசுமெழுக்கிற் காழூன்றிய கவிகிடுகின் மேலூன்றிய துகிற்கொடியம்
காழ் ஊன்றிய கவி கிடுகின் மேல் ஊன்றிய துகில்கொடியும் கால்கள் நட்டுவைத்த கவிந்தசட்டங்களின்மேலே நட்டுவைத்த வெள்ளிய துகிற்கொடிகளும்
பல் கேள்வி துறை போகிய தொவ் ஆணை நல் ஆசிரியர் உறழ் குறித்து எடுத்த உரு கெழு கொடியும் பலவாகிய கேட்டற்றொழிலையுடைய நூற்றிரளை முற்றக்கற்ற பெரிய ஆக்கினையையுடைய நல்ல ஆசிரியர் வாதுசெய்யக்கருதிக்கட்டின அச்சம்பொருந்தின கொடிகளும்   துவன்று இருக்கை தூங்கு நாவாய் மிசை கூம்பின் நசை கொடியும் நிறைந்த இருப்பினையுடைய அசைகின்ற நாவாயின் மேல்நட்ட பாய்மரத்தின்மேலெடுத்த விரும்புதலையுடைய கொடிகளும்   மீன் தடிந்து விடக்கு அறுத்து ஊன் பொரிக்கும் ஒலிமுன்றில் மீனையறுத்துப் பின் இறைச்சியையுமறுத்து அவ்விரண்டு தசையினையும்பொரிக்கும் ஆரவாரத்தினையுடைய முற்றத்தினையும்   பலர் புகும் மனை நறவு நொடை கொடியோடு பிறபிறவும் நனி விரைஇ கள்ளுண்பார்பலருஞ்செல்லும் மனைகளிற் சிறப்புடைக் கள்ளின்விலைக்குக் கட்டின கொடியோடே ஏனையவற்றிற்குக் கட்டினகொடிகளும் மிகக்கலக்கையினாலே செல்கதிர்நுழையா  வென்க
நீழல் நறவுகொடைக்கொடியோடே முற்கூறியகொடிகளும் பிறகொடிகளும் பதாகைகளும் விரவுகையினாலே இவற்றினிழலில்  செல் கதிர் நுழையா செழுநகர் வரைப்பின் செல்கின்ற ஞாயிற்றின்கிரணங்கள் நுழையப்படாத வளவிய ஊரெல்லையிடத்து மறுகு எனக்கூட்டுக
நீரில் காலின் வந்த நிமிர் பரி புரவியும் கடலிலே காற்றான் வந்த நிமிர்ந்த செலவினையுடைய குதிரைகளும் கு பு சாம்பூநதம் மேருமலையின் தென்பாலுள்ள நாவன்மரத்தின் கனிச் சாற்றிலிருந்து உண்டாயபொன் சம்பு நாவன்மரம் சந்தனமும் அகிலும் புகார்க்குத் தென்மேற்காதலிற் குடமலையென்றார்
கு பு காவிரி பயனும் காவிரிநதியிலிருந்து உண்டாகியபொருளும் ஈழத்து உணவும் சிங்களதேசத்திலுண்டாகிய நுகரும்பொருள்களும்   ஏமாப்ப நீர் நாப்பணும் நிலத்தின் மேலும் இனிது துஞ்சி
ஏமாப்பினாலே புகாரின்நடுவிடத்தும் கரையினிடத்தும் அழிவின்றி இனிதாகத் தங்குகையினாலே  வளம் தலை மயங்கிய நனந்தலை மறுகின் செல்வம் தலைதெரியாத அகன்ற இடங்களையுடைய தெருவுகளையும் செழுநகர்வரைப்பிற்  புரவிமுதலியனஈண்டித்  துஞ்சி  மயங்கிய மறுகு  என்க
கிளைகலித்துப் பகைபேணாது வலைஞர்முன்றின் மீன்பிறழவும் விலைஞர் குரம்பை மாவீண்டவுங் கொலைகடிந்துங் களவுநீக்கியு மமரர்ப் பேணியு மாவுதி யருத்தியு நல்லானொடு பகடோம்பியு நான்மறையோர் புகழ்பரப்பியும் பண்ணிய மட்டியும் பசும்பதங்கொடுத்தும் புண்ணிய முட்டாத் தண்ணிழல் வாழ்க்கைக் கொடுமேழிநசையுழவர் நெடுநுகத்துப் பகல்போல நடுவுநின்ற நன்னெஞ்சினோர் வடுவஞ்சி வாய்மொழிந்து தமவும் பிறவு மொப்ப நாடிக் கொள்வதூஉ மிகைகொளாது கொடுப்பதூஉங் குறைபடாது பல்பண்டம் பகர்ந்துவீசுந் தொல்கொண்டித் துவன்றிருக்கைப் பல்லாயமொடு பதிபழகி வேறுவே றுயர்ந்த முதுவா யொக்கற் சாறயர் மூதூர் சென்றுதொக் காங்கு மொழிபல பெருகிய பழிதீர் தேஎத்துப் புலம்பெயர் மாக்கள் கலந்தினி துறையும்
பழி தீர் தேஎத்து முது வாய் ஒக்கல் சாறு அயர் மூதூர் சென்று தொக்காங்கு குற்றமற்ற பிறதேசங்களிலே அறிவு வாய்த்த சுற்றத்தினையுடைய விழாக்களைநிகழ்த்தின பழையவூரிலுள்ளார் ஈண்டுவந்து குடியேறினாற்போல
இதனை மாவு மாக்களுமையறி வினவே மக்க டாமே யாறறி வுயிரே என்னுந் தொல்காப்பிய மரபியற் சூத்திரங்களானுணர்க பொழுதளந் தறியும் பொய்யா மாக்கள் என்னும் முல்லைப்பாட்டிலும் செவியிற் சுவையுணரா வாயுணர்வின் மாக்கள் எனவும் கொலைவினைய ராகிய மாக்கள் எனவும் வருந்திருக்குறள்களிலும் கையறியாமாக்கட்கன்றி நூலியற்றும் அறிவினையுடைய மக்கட்குப் பல்கலைக்குரிசில் பவணந்தியென்னும் புலவர்பெருமான் புகழ்போல விளங்கிநிற்றலான் நன்னூல் கடலாமடிசீ என்னுஞ் சூத்திரவுரை என்னும் சங்கரநமச்சிவாயருடைய உரையிலும் மாக்கள் என்பது இப்பொருள்பட வந்திருத்தல்காண்க
மாக்கள் பல் ஆயமொடு பதி பழகி கலந்து இனிது உறையும் மறுகின்  இம்மாக்கள் பலதிரளோடே இவ்வூரிடத்தே பழகி ஈண்டைநன்மக்களோடே கூடி நன்றாகவிருக்கும் மறுகெனமுன்னே கூட்டுக
கிளை கலித்து பகை பேணாது வலைஞர் முன்றில் மீன் பிறழவும் விலைஞர் குரம்பை மா ஈண்டவும் கொலை கடிந்தும் களவு நீக்கியும் மீன்றிரளும் விலங்கின்றிரளும் செருக்கி வலையாற் பிடிப்பாரையும் கொன்று இறைச்சி விற்பாரையும் தமக்குப் பகையாகக்கருதியஞ்சாதே வலைஞர் முற்றத்தே மீன்பிறழ்ந்து திரியும்படியாகவும் விலைஞர் குடிலிலே விலங்குகள் கிடக்கும்படியாகவும் முற்படக் கொலைத்தொழிலை அவர்களிடத்தினின்றும் போக்கியும் பின்னர்க் களவுகாண்பாரிடத்துக் களவுத்தொழிலைப்போக்கியும் வைசிகன் பெறுமே வாணிக வாழ்க்கை மெய்தெரி வகையிளெண்வகை யுணவின் செய்தியும் வரையா ரப்பா லான என்பவற்றால் வாணிகர்க்கு உழவுத் தொழிலுரித்தாகலின் பகடோம்பியுமென்றார்
முட்டா தண் நிழல் வாழ்க்கை இங்ஙனஞ்செய்யும் அறத் தொழில்கள் முட்டுப்படாத குளிர்ந்த அருளுடனேவாழும் இல்வாழ்க்கையை யுடைய நன்னெஞ்சினோ  ரென்க
கொடு மேழி நசை உழவர் நெடு நுகத்து பகல் போல நடுவு நின்ற நல் நெஞ்சினோர் வளைந்தமேழியால் உழவுத்தொழிலை நச்சு தலையுடைய உழவரது நெடிய நுகத்திற்றைத்த பகலாணிபோல நடுவுநிலை யென்னுங்குணம் நிலைபெற்ற நன்றாகிய நெஞ்சினையுடையோர் என்றது ஆண்டுறையும் வேதவாணிகரை
தம் பல் பண்டமும் பிற பல் பண்டமும் ஒப்ப நாடி தம்முடையவாகிய பலசரக்குக்களையும் பிறவாகிய பலசரக்குக்களையும் பொருளொப்ப ஆராய்ந்து  கொள்வதூஉம் மிகை கொளாது கொடுப்பதூவும் குறைபடாது தாங்கொள்ளுஞ் சரக்கையும் தாங்கொடுக்கும்பொருட்டு மிகையாகக்கொள்ளாது தாங்கொடுக்குஞ் சரக்கையும் தாம்வாங்கும்பொருட்குக் குறையக் கொடாமல்  தொல் கொண்டி பழையதாகியகொள்ளையினையும் கொள்ளையென்றார் இந்நெறியை நடத்தினாரிடத்தல்லது பொருட்டிரளுண்டாகாதென்றற்கு
துவன்று இருக்கை நெருங்கின குடியிருப்பினையும் காவிரி  புனல்பரந்து பொன்கொழிக்கும்  பல்லூர் நெடுஞ்சோணாட்டிற்  கழிசூழ்படப்பையினையும்  தண்டலையினையும்  பொய்கையினையும்  ஏரியினையும்  திண்காப்பினையும்  கோயிலை மரசூட்டுவதற்குக் காரணமான அட்டிலினையும் சாலையினையும்  பள்ளியினையும் குயில் துச்சிற் சேக்கைக்குக் காரணமான தாழ்காவினையும் பாக்கங்களையும் புறச்சேரியினையும் முன்றிலினையும் விழவறா ஆவணத்தையும்  மாக்கள் கலந்து இனிதுறையும்  வனந்தலைமயங்கிய மறுகுகளையும் நன்னெஞ்சினோர் துவன்றிருக்கை யினையுமுடைய பட்டின மெ
கூர் உகிர் கொடு வரிகுருளை கூட்டுள் வளர்ந்தாங்கு கூரிய உகிரினையும் வளைந்த வரிகளையுமுடைய புலிக்குட்டி கூட்டிடத்தே அடையுண்டிருந்து வளர்ந்தாற்போல
பிறர் பிணி அகத்து இருந்து பீடு காழ் முற்றி பகைவர்காவலிடத்தேயிருந்து தனக்குப்பெருமை வயிரமாக முற்றி அகநானூறு களிற்றியானைநிரை  அளிநிலை பெறாஅ தமரிய முகத்தள் விளிநிலை கொளாஅ டமியண் மென்மெல நலமிகு சேவடி நிலம் வடுக்கொளாஅக் குறுகவந்துதன் கூரெயிறு தோன்ற வறிதகத் தெழுந்த வாயின் முறுவலன் கண்ணிய துணரா வளவை யொண்ணுதல் வினைதலைப் படுதல் செல்லா நினைவுடன் முனிந்த வோமை முதையலங் காட்டுப் பனிங்கத்தன்ன பல்காய் நெல்லி மோட்டிரும் பாறை யீட்டுவட் டேய்ப்ப வுகிர்வன படூஉங் கதிர்தெறு கவாஅன் மாய்த்த போல மழுகுநுனைத் தோற்றிப் பாத்தியன்ன பகுதி கூர்ங்கல் விரனுதி சிதைக்கு நிரைநிலை யதரயிற் பரன்முரம் பாகிய பயமில் கான மிறப்ப வெண்ணுதி ராயி னறத்தா றன் றென மொழிந்த தொன்றுபடு கிளவி யன்ன வாக வென்றுநள் போல முன்னங் காட்டி முகத்தி னுறையா வோவச் செய்தியி னொன்றுநினைந்தொற்றிப் பாவை மாய்த்த பனிநீர் நோக்கமொ டாகத் தொடுக்கிய புதல்வன் புன்றலைத் தூநீர் பயந்த துணையமை பிணையன் மோயின ளுயிர்த்த காலை மாமலர் மணியுரு விழந்த வணியிழை தோற்றங் கண்டே கடிந்தனஞ் செலவே யொண்டொடி யுழைய மாகவு மினைவோள் பிழையலண் மாதோ பிரிதுநா மெனினே
பெரு கை யானை அரு கரை கவிய குத்தி குழி கொன்று பிடி புக்காங்கு பெரிய கையினையுடைய யானை தான் அகப்படப்பண்ணின குழியில் ஏறுதற்கரிய கரைகளை இடியும்படி கோட்டாலே குத்திக் குழியைத் தூர்த்துப் பிடியிடத்தே சென்றாற்போல கு பு
கண்ணார் செறிவுடைத் திண்காப் பேறி வாள்கழித்து கண்ணார் செறிவுடை திண் காப்பு வாள் கழித்து எறி அப்பகைவருடைய நெருங்கின திண்ணிய காவலாகிய வாட்படையை ஓட்டி அவ்விடத்தினின்றும் போந்து
செற்றோர் கடியரண் டொலைத்த கதவுகொன் மருப்பின் முடியுடைக் கருந்தலை புரட்டு முன்றா ளுகிருடை யடிய வோங்கெழில யானை வடிமணிப் புரவியொடு வயவர் வீழப் பெருநல் வானத்துப் பருந்துலாய் நடப்பத் தூறிவர் துறுகற் போலப் போர்வேட்டு வேறுபல்பூனையொ டுழிஞை குடிப் பேய்க்க ணன்ன பிளிறுகடி முரச மாக்க ணகல யதிர்வன முழங்க முனைகெடச் சென்று முன்சம முருக்கி
முடி உடை கரு தலை புரட்டும் முன்தான் உகிர் உடை அடிய முடியையுடைய கரியதலைகளையுருட்டும் முன்காலில் உகிருடைய அடிகளையுடையவாய்       தூறு இவர் துறு கல் போல உழிஞை சூடி செற்றோர் கடி அரண் தொலைத்த யானையொடு தூறிபடர்ந்த நெருங்குன மலைகள்போல உழிஞையைச்சூடித் தம்மரசராற் போர்பெற்றாருடைய காவலையுடைய அரண்களையிடித்த யானைகளோடும் கு பு
புறத்திணைமாலைகளை வீரர்களுக்கேயன்றி யானை குதி   கதவு கொல் மருப்பின் ஓங்கு எழில் யானை கதவை முறிக்கும் கொம்பினையும் உயர்ந்த அழகினையுமுடைய யானையென்க
பேய் கண் அன்ன பிளிறு கடி முரசம் மா கண் அகல் அறை அதிர்வன முழங்க பேயின்கண்ணையொத்த முழங்குகின்ற காவலை யுடையமுரசம் பெருமையை உடைத்தாகிய இடத்தையுடைய பாசறையிலே நடுங்குவனவாய் முழங்கஅகலறை மலைப்பக்கமுமாம்
பெரு நல் வானத்து பருந்து உலாய் நடப்ப வயவர் வீழ முன் சமம் முருக்கி பெரிய நல்லவானிடத்தே பருந்து உலாவித்திரியும் படியாக வீரர்படும்படி முற்பட்ட தூசியைக்கெடுத்து
தண்பணை யெடுப்பி வெண்பூக் கரும்பொடு செந்நெனீடி மாயிதழ்க் குவளையொடு நெய்தலு மயங்கிக் கராஅங் கலித்த கண்ணகன் பொய்கை வெண்பூ கரும்பொடு செந்நெல் நீடி குவளையொடு மாஇதழ் நெய்தலும் மயங்கி காரம் கலித்த கண் அகல் பொய்கை தண்பணை எடுப்பி வெள்ளிய பூக்களையுடைய கரும்புகளுடனே செந்நெல்லும்வளர்ந்து குவளையோடே பெருமையையுடைய இதழ்களையுடைய நெய்தலுமயங்கப்பட்டு முதலைகள் செருக்கித் திரிந்த இடமகன்ற பொய்கைகளையுடைய தண்ணியமருதநிலத்துள்ள குடிகளையோட்டி   கொழுங்காற் புதவமொடு செருந்தி நீடிர் செறுவும் வாவியு மயங்கி நீரற்று செறுவும் வாவியும் நீரற்று மயங்கி வேறு பல் பூளை  யொடு கொழு கால் புதவமொடு செருந்தி நீடி செய்களும் வாவிகளும் நீரற்றுத் தம்மில் ஒன்றாய் இருவகைப்பட்ட பலவாகிய பூளைகளோடே கொழுவிய தண்டுகளையுடைய அறுகோடே கோரைகளும் வளரப்பட்டு வேறுபல்பூளை இங்கேகூட்டிற்று
கொண்டி மகளி ருண்டுறை மூழ்கி யந்தி மாட்டிய நந்தா விளக்கின் மலரணி மெழுக்க மேறிப் பலர்தொழ வம்பலர் சேக்குங் கந்துடைப் பொதியில் கொண்டி மகளிர் உண் துறை மூழ்கி மெழுக்கம் அந்தி மாட்டிய நந்தாவிளக்கின் மலரணி கந்து உடை பொதியில் பகைவர்மனையோராய்ப் பிடித்துவந்த மகளிர் பலரும் நீருண்ணுந்துறையிலே சென்றுமுழுகி மெழுகுமெழுக்கத்தினையும் அவர்கள் அந்திக்காலத்தேகொளுத்தின அவியாத விளக்கினையுமுடைய பூக்களைச்சூட்டின தறியினையுடைய அம்பலம்
பரு நிலை நெடு தூண் ஒல்க தீண்டி பெரு நல் யானையொடு பிடி புணர்ந்து உறையவும் அத்தெயவமுறையும் அமபலத்தினின்ற பருத்த நிலைமையினையுடைய நெடியதூண் சாயும்படி தம்புடம்புரிஞ்சிப் பெரிய நல்ல களிறுகளுடனே பிடிகள் கூடித்தங்கும்படியாகவும்
அருவிலை நறும்பூத் தூஉய்த் தெருவின் முதுவாய்க் கோடியர் முழவொடு புணர்ந்த திரிபுரி நரம்பின் றீந்தொடை யோர்க்கும் பெருவிழாக் கழிந்த பேஎமுதிர் மன்றத்து தெருவில் அருவிலை நறு பூ தூஉய் முதுவாய் கோடியர் முழவொடு புணர்ந்த திரி புரி நரம்பின் தீ தொடை ஓர்க்கும் பெரு விழா கழிந்த பேஎம் முதிர் மன்றத்து ஆண்டுள்ள தெருவின்கண்ணே விலைகூறுதற்கரிய நறியபூக்களைச்சிதறி அறிவுவாய்த்தலையுடைய கூத்தருடைய மத்தளத்தில் தாளத்தோடேகூடின முறுக்குதல் புரிந்த நரம்பின் இனிதாகிய கட்டினையுடைய யாழைக்கேட்கும் பெரிய திருநாளின்றாகிய அச்சமுதிர்ந்த மன்றத்திடத்தே தூஉய் ஓர்க்குமென்க
அழு குரல் கூகையோடு ஆண்டலை விளிப்பவும் இசைக்கு வருந்திக் கூப்பிடுகின்ற குரலையுடைய கூகைகளுடனே கூடி ஆண்டலைப்புள் கூப்பிடும்படியாகவும்
கணம் கொள் கூளியொடு கதுப்பு இகுத்து அசைஇ பிணம் தின் யாக்கை பேய்மகள் துவன்றவும் திரட்சிகொண்ட ஆண்பேய்களுடனே மயிரைத்தாழ்த்து இனைத்துப் பிணத்தைத்தின்னும் வடிவையுடைய பேய்மகள் நெருங்கும்படியாகவும்
விருந்து மாடத்து நெடு கடை துவன்றி உண்டு ஆனா பெரு சோறு அட்டில் விருந்தினர் மாடத்திடத்து நெடிய தலை வாசலிலே முற்பட நெருங்கியிருந்து பின்பு உள்ளேசென்று உண்டு மிக்குக்கிடக்கின்ற பெரியசோற்றையுடைய அடுக்களை
ஒண் சுவர் நல் இல் உயர் திணை இருந்து பைங்கிளி மிழற்றும் பால் ஆர் செழு நகர் சாந்திட்ட சுவர்களையுடைய நன்றாகிய அகங்களின் உயர் திண்ணைகளிலேயிருந்து பசியகிளி வார்த்தை சொல்லுதற்குக் காரணமாகிய பால்நிறைந்த வளவியவூர் திண்ணை விகாரம்
தொடுதோ லடியர் துடிபடக் குழீஇக் கொடுவி லெயினர் கொள்ளை யுண்ட வுணவில் வறுங்கூட் டுள்ளகத் திருந்து கொடு வில் எயினர் தொடுதோல் அடியர் துடி பட குழீஇ கொள்ளை உண்ட உணவு இல்வறு கூடு உள்ளகத்து இருந்து கொடிய வில்லினையுடைய வேடர் செருப்புத் தொட்ட அடியினையுடையராய்த் துடியொலிப்பத் திரண்டு கொள்ளை யாகக் கொண்டுண்ட நெல் பின் இல்லையான வறுவிய கூட்டினுடைய உள்ளாகிய இடத்தேயிருந்து  வளைவாய் கூகை நன்பகல் குழறவும் வளைந்த வாயினையுடைய கூகை அடியொத்தகாலத்தே கூப்பிடும்படியாகவும் செழுநகர்  அட்டிலிடத்துக்  கூட்டினுள்ளேயிருந்து  கூகை குழறவு  மென்க
அருங்கடி வரைப்பி னூர்கவி னழியப் பெரும்பாழ் செய்து மமையான் மருங்கற அரு கடி வரைப்பின் ஊர் கவின் அழிய மருங்கு அற பெரு பாழ் செய்தும் அமையான் அரிய காவலையுடைய மதிலையுடைய பகைவர்படைவீடுகள் அழகழிய அவர்கள்குலமின்றாகப் பெரிய பாழாகப்பண்ணியதனாலும் செற்றம் ஆறானாய்
பெற்றவை மகிழ்தல்செய்யானாய்  மேலும் ஆசைமிக்கு யானைகளோடும்  புரவிகளோடும்  போர்வேட்டு  முரச  முழங்கச்  சென்று முன்சமமுருக்கித்  தலைதவச்சென்று எடுப்பி  உகளவும்  உறையவும்  கதிர்ப்பவும்  விளிப்பவும்  குழறவும்  துவன்றவும்  பாழ்செய்தும்  ஊர்கவினழியப்  பாழ்செய்தும் அமையானா  யென வினைமுடிக்க
மலை அகழ்க்குவனே கடல் தூர்க்குவனே வான் வீழ்க்குவனே வளி மாற்றுவன் என இவன் தெய்வத்தன்மையுடையனாதலின் இம்மலைகளையெல்லாம் அகழ்தலைச்செய்வன் கடல்களையெல்லாம் தூதலைச்செய்வன்
தென்னவன் றிறல்கெடச் சீறி மன்னர் மன்னெயில் கதுவு மதனுடை நோன்றாண் மாத்தானை மறமொய்ம்பிற் செங்கண்ணாற் செயிர்த்துநோக்கிப் புன்பொதுவர் வழிபொன்ற விருங்கோவேண் மருங்குசாயக் காடுகொன்று நாடாக்கிக் குளந்தொட்டு வளம்பெருக்கிப் பிறங்கு நிலை மாடத் துறந்தை போக்கிக் கோயிலொடு குடிநிறீஇ வாயிலொடு புழையமைத்து ஞாயிறொறும் புதைநிறீஇப் பொருவேமெனப் பெயர் கொடுத் தொருவேமெனப் புறக்கொடாது திருநிலைஇய பெருமன்னெயில் கு பு
கழுவுனென்னும் அரசனொருவன் இடையர்களுக்குத் தலைவனாக இருந்தானென்றும் அவனைத் தகடூரெறிந்த பெருஞ்சேரலிரும்பொறையென்னும் சேரராசன் வென்றானென்றும் தெரிகின்றது ஆன்பயம் வாழ்நர் கழுவு டலைமயங்க பொருமுர ணெய்திய கழுவுள் புறம்பெற்று என்பவற்றாலும் இவற்றின் உரையாலுமுணர்க பதிற்
வேளிர் குறுநிலமன்னர் ஐம்பெருவேளிராவார் திதியன் எழுனி எருமையூரன் இருங்கோவேண்மான் பொருநனென்பார் சினங்கெழுதிதியன் போர்வே லியானைப் பொலம்பூ ணெழினி நாரரி நறவி னெருமை யூரன் றேங்கம ழகலத்துப் புலர்ந்த சாந்தி னிருங்கோ வேண்மா னியறேர்ப் பொருநன் என்னும் அகப்பாட்டானுணர்க
ஒரு வேம் எனப் புறக்கொடாது பொருவேமெனப் பெயர்கொடுத்து மன்னர் மன் எயில் கதுவும் மதன்உடை நோன் தாள் மாத் தானை மற மொய்ம்பின் தென்னவன் திறல்கெடச் செங்கண்ணாற் செயிர்த்து நோக்கிச் சீறி யாம் தமியேமென்றுகருதிப் பலவரசர்கள்வந்தால் முதுகிடாது அவர்களுடன் பொரக்கடவேமென வஞ்சினத்தைச்சொல்லி அரசருடைய பெரிய அரண்களைக் கோபித்தழிக்கும் செருக்கினையுடைய வலிய முயற்சியினையும் பெருமையினையுடைய நாற்படையினையும் மறத்தையுடைத்தாகிய வலியினையுமுடைய பாண்டியனது வலிகெடும்படி தன் செய்யகண்ணாலே குற்றத்தைச்செய்துபார்த்துக் கோபித்து பெற்றவை மகிழ்தல் செய்யான்  என முன்னே கூட்டுக
கொடியனெம் மிறையெனக் கண்ணீர் பரப்பிக் குடிபழி தூற்றுங் கோலே னாகுக என்றுகூறும் வஞ்சினத்தாற் றனக்கு ஓர் பெயர்பெறுதலின் வஞ்சினத்தைப் பெயரென்றார்
விசி பிணி முழவின் வேந்தர் தம் ஒளி மழுங்கி மின் ஒளி எறிப்பத் சூடிய கழல் கால் இறுகவலித்த வார்க்கட்டினையுடைய முரசுகளையுடைய வழிபாடில்லாத வேந்தர் தம்மரசிழத்தலிற் றமக்கு முன்புள்ள விளக்கங்கெட்டு பின்பு அவ்விளங்குகின்ற விளக்கம் தோன்றும்படியாகத் தம் முடிமேலேசூடின வீரக்கழலையுடைய காலினையும்